શહેરમાં તાજેતરમાં સ્કૂલ વાનના અકસ્માતની ઉપરા છાપરી ઘટનાઓ બને છે. જેને પગલે આર.ટી.ઓ. દોડતું થયુ હતું. જો કે, થોડા દિવસોમાં સ્કૂલવર્ધી વાન પરની કડકાઇ નબળી પડતી જોવા મળી હતી. તાજેતરમાં દેશના વિવિધ રાજ્યોમાં ઘટેલી કેટલીક ઘટનાઓ બાદ બાળકોની સલામતી જોખમમાં મુકાઇ હતી. જેના અનુસંધાને ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા બહાર પાડવામાં આવેલા પરિપત્રમાં પરિવહન ઉપરાંતની શાળા સંચાલકોએ કરવાની અન્ય નવ કાર્યવાહીઓ પણ દર્શાવી હતી. ફિલ્ડ લેવલના કર્મચારીઓ મારફતે શાળાનું બિલ્ડિંગ, વાતાવરણ, તાલીમ, ટ્રાન્સપોર્ટેશન વગરે સંદર્ભે ચકાસણી કરાવવાની રહેશે, તાજેતરમાં કેટલાંક રાજ્યોમાં બાળકો સાથે શાળામાં થયેલી કુકર્મની ઘટનાઓ બાદ શાળામાં સલામતી અને સુરક્ષા માટે સીસીટીવી કેમેરા લગાવવા જેવી કેટલીક કાર્યવાહી કરવા પણ સૂચના આપવામાં આવી છે. સૂચનાઓ પૈકી જો કોઇ એક પણ સૂચનાનું પાલન થાય તો શાળાની માન્યતા રદ કરવામાં આવશે તેવું પણ પરિપત્રમાં જણાવ્યું છે.